Жељко Бркиќ

мини|Бркиќ со Каљари во 2015 година
**Жељко Бркиќ** (роден на 9 јули 1986 година) бил поранешен професионален српски фудбалски голман.

## Клупска кариера

### Почетна кариера во Србија
Бркиќ, играјќи на голманската позиција, кариерата ја започнал како професионалец во клубот Индекс од Нови Сад, а подоцна и во клубот на Војводина. Пред да заигра професионално во Војводина, клубот го испратил на позајмица во екипата на Пролетер од Нови Сад. Таму останал да игра околу две години и одиграл 31 натпревар. По неговото враќање во клубот на Војводина Бркиќ својот прв натпревар го имал на 2 септември 2007 година против тимот на Напредак Крушевац. Војводина победила со резултат од 1:0. Оттогаш Бркиќ станал прв голман на клубот и набрзо бил и капитен. Во екипата на Војводина тој одиграл вкупно 117 натпревари.

### Сиена
Во летото 2011 година, Бркиќ ја напуштил Србија за да се приклучи на италијанскиот клуб Удинезе. Бидејќи Удинезе во тој момент ја имал пополнето квотата за регистрација на играчи надвор од ЕУ и било пополнето местото на голман, а тоа бил словенечкиот интернационалец Самир Хандановиќ. Бркиќ бил приморан повторно да потпишува со Војводина. Сиена сето ова допонително ја чинело околу 20 000 евра. Подоцна кога се расчистиле правните ситуации тој конечно станал член на италијанскиот клуб, но по кратко заминал да игра за клубот на Сиена.

На 11 септември 2011 година, Бркиќ го одиграл својот прв натпревар за новиот клуб во нерешениот резултат на екипата од 0:0 против клубот на Катанија. Во октомври, по импресивните настапи за својата Сиена, Бркиќ бил поврзуван со преселба во англискиот клуб Тотенхем Хотспур. Како одговор на шпекулациите за трансфер, сепак, Бркиќ за српскиот весник „ *Спорт“* изјавил дека е свесен за гласините за трансфер, но инсистирал дека се фокусира на игрите во клубот на Сиена. Бркиќ, исто така, рекол дека не брза да го напушта клубот и додал дека сето тоа може да влијае  на неговата моментална форма. По поразот со 2:0 од тимот на Милан на 17 декември 2011 година, Бркиќ добил жолт картон што било резултат на подоцнежна казна. Тој набрзо имал операција, кршејќи ја левата фибула која го оддалечила од фудбалските терени. И по една година од повредата, Бркиќ тешко се опоравувал. Во јануари 2012 година, тој ја напуштил Сиена и се вратил во клубот на Удинезе и тоа бесплатно.   Многу брзо бил повторно вратен во екипата на Сиена. За време на неговата повреда, клубот на Сиена го користела Џанлука Пеголо како прв избор на голманската позиција. Бркиќ го одиграл својот прв натпревар по повредата дури на 22 април. Во нерешениот резултат од 1:1 против тимот на Болоња, на 25 април 2012 година, Бркиќ постигнал автогол откако бил изведен слободен удар на Алесандро Дијаманти. Со овој автогол Бркиќ ѝ наштетил на Сиена за да не може да ги освои сите три бода.

### Удинезе

#### 2012–13
мини|303x303пкс| Бркиќ со Удинезе во 2012 година
По една сезона со Сиена, Бркиќ станал прв голман на клубот на Удинезе по заминувањето на словенецот Самир Хандановиќ во клубот на Интер. Откако се наметнал во првиот тим, Бркиќ својот прв натпревар за клубот го имал во квалификациското коло за Лигата на шампионите на УЕФА против португалската Брага. За жал, клубот на Удинезе бил елиминиран од Лигата на шампионите и преместен во Лигата на Европа на УЕФА. Претходно клубот на Удинезе загубил од тимот на  Фиорентина со 2:1 во домашното првенство. Следниот натпревар бил уште полош за Бркиќ кога добил црвен картон во поразот од 4:1 против двократниот шампион на Италија тимот на Јувентус. По натпреварот, поранешниот судија Даниеле Томболини рекол дека исклучувањето на голманот Бркиќ било грешка бидејќи Себастијан Џовинко од Јувентус немал посед врз топката. Но, сепак трвдел до крај дека фаулот е за најстрога казна, односно за пенал. Подоцна Бркиќ пропуштил еден натпревар и тоа против клубот на Сиена. Се вратил помеѓу стативите кога Удинезе победил со 2:1 против Милан на следниот натпревар. На 4 октомври 2012 година, Бркиќ бил на голот кога Удинезе го победил Ливерпул со резултат од 3:2, изведувајќи добри одбрани на ударите на Луис Суарез и на ударот со глава на  Шелви. За жал, подоцна Удинезе бил елиминиран од Лигата на Европа, по низа порази. Во средината на јануари Бркиќ се здобил со повреда откако го скршил вториот прст од десната рака и заминал на операција поради која бил надвор од терените најмалку еден месец. Еден месец подоцна, на 26 февруари 2013 година, Бркиќ се вратил, играјќи на пријателскиот натпревар против тимот на Гемонезе. По натпреварот, Бркиќ рекол дека бил подготвен за играње по минатата повреда. Тој се вратил на 3 март 2013 година против екипата на Пескара, кога клубот победил со 1:0. По овој натпревар Бркиќ се вратил како стандарден голман сѐ до крајот на сезоната 2012-13.

#### 2013–14
Во сезоната 2013-14, Бркиќ бил надвор од клубот откако го повредил рамото додека вежбал во вежбалница. Оваа повреда го оддалечила вкупно 4 месеци од првиот тим. За време на неговото отсуство, бил заменет со голманот Симоне Скуфет. По паузата, Бркиќ се вратил на теренот во победата од 2:1 над тимот на Сасуоло. Настапот на Бркиќ со Удинезе бил пофален во медиумите. Тие истакнале дека тој „одбранил најмалку три удари и блокирал неколку силни обиди на противникот“. Оваа победа на тимот му ја донела 10та позиција во Серија А. Во натпреварот помеѓу Јувентус и Удинезе клубот на Јувентус ги поканил своите млади фудбалери да го гледаат натпреварот против Удинезе, бидејќи нивната навивачка група Ултраси биле казнети. Младите гледачи извикувале навреди кон голманот Бркиќ по секој гол, а Јувентус бил казнет со сума од 5.000 евра.

### ПАОК
На 7 јули 2016 година, Бркиќ потпишал тригодишен договор со грчкиот Суперлигашки клуб ПАОК. Бркиќ, кој веќе ги договорил условите со претседателот/техничкиот директор на ПАОК, Џубош Мичел, ги поминал медицинските прегледи во клубот од Солун, а потоа го потпишал својот нов договор. Така тој заминал од Италија по пет последователни сезони. Бркиќ, заедно со искусните грчки интернационалци Панајотис Гликос и Маркос Велидис, се очекувало да бидат дел од многу силната тројка на голманската позиција на клубот на ПАОК во пресрет на сезоната 2016-17.

## Репрезентација
Жељко Бркиќ својат репрезентативна кариера ја започнал во државната репрезентација, играјќи за Србија У-21. Тој бил во тимот на Европското првенство за фудбал до 21 година на УЕФА 2009 година и покрај тоа што имал наполнето дваесет и две години. На Европското првенство за фудбалери до 21 година, Бркиќ одиграл три натпревари, сите во групната фаза. Тој успеал да биде несовладан на два натпревари од турнирот.

На 3 март 2010 година, Жељко Бркиќ го одиграл својот прв натпревар за сениорската репрезентација на Србија влегувајќи во игра во 81 минута по повредата на  Владимир Стојковиќ на натпревар со репрезентацијата на Алжир. Овој натпревар завршил со победа на Србија од 3:0. На Светското првенство на ФИФА 2010 година во Јужна Африка, Бркиќ бил ставен во државната репрезентација непосредно пред почетокот на истото. За жал, тој бил исфрлен од тимот откако менаџерот Радомир Антиќ го скратил списокот на играчи од 24 на 23. Неколку години подоцна, за наредните квалификации за Светското првенство Бркиќ бил прв избор за тимот за местото репрезентативен голман, победувајќи ја конкуренцијата на Владимир Стојковиќ.

## Статистика во кариерата

### Клуб статистика

### Меѓународни натпревари

## Признанија

; Војводина

* Освоено е второто место или Вицешампион на српската Суперлига: 2008–09
* Финалист или Вицешампион во Купот на Србија (3): 2006–07, 2009–10, 2010–11

; ПАОК

* Второпласиран во Супер лига Грција: 2016–17
* Освоен е Грчкиот фудбалски куп: 2016–17

## Наводи

## Надворешни врски
* Жељко Бркиќ на Utakmica.rs
* 

Категорија:Фудбалери во Серија А
Категорија:Фудбалери на ФК ПАОК
Категорија:Фудбалери на Каљари Калчо
Категорија:Фудбалери на ФК Удинезе
Категорија:Фудбалски голмани
Категорија:Српски фудбалери
Категорија:Живи луѓе
Категорија:Родени во 1986 година